《过阇西山》
明代·谢邦信

阇西山色高百寻，我行独傍鼋鼍吟。霜天箫鼓双江迥，海日帆鼍大虎阴。

菅蒯历历蝤蛑出，斥卤茫茫牡蛎深。正是暨南声教地，他时诸益几沾襟。

作者简介：谢邦信，字谕卿。东莞人。明武宗正德十四年（一五一九）举人，世宗嘉靖五年（一五二六）进士。除江西上高令，迁南评事，谪柳州判官，转江西赣州府通判、福建建宁府同知。著有《石涌集》、《谢氏箧中集》。民国《东莞县志》卷五八、民国张其淦辑《东莞诗录》卷一一有传。